da en da nl ca da da da es da da da da da sv da da id ru da en da da en da da da da da da da da da de da da da da da da da da da da da da da nl da en da da es nl da
En samlet FH-fagbevægelse opfordrer regeringen til annullationssøgsmål ift. EU-mindsteløn | FH - Fagbevægelsens Hovedorganisation
13.9.2022 10:27:20 CEST | FH - Fagbevægelsens Hovedorganisation
Fagbevægelsens Hovedorganisation opfordrer regeringen til fortsat at holde fast i den danske modstand mod en eu-fastsat mindsteløn, ved at anlægge et annullationssøgsmål.
På dagens møde i Fagbevægelsens Hovedorganisation besluttede et enigt forretningsudvalg at opfordre den danske regering til at anlægge et såkaldt annullationssøgsmål mod hele EU's mindstelønsdirektiv.
Fagbevægelsen mener fortsat, at EU i henhold til traktaten ikke har hjemmel til at lovgive om lønforhold - og at det netop er, hvad EU gør med dette direktiv.
”Vi mener, at det kan underminere det danske aftalesystem, at EU blander sig i lønforhold. EU skal ikke blande sig i, hvordan vi indretter vores arbejdsmarked i Danmark”, siger formand for FH, Lizette Risgaard.
FH vil i den kommende tid indgå i en dialog med regeringen om de næste skridt.
I Danmark har arbejdsmarkedets parter og den danske regering fra dag ét været modstandere af direktivet om mindsteløn. Danmark har også stemt nej i EU’s Ministerråd, når direktivet har været til behandling. Det kommer den danske regering også til at gøre, når Ministerrådet skal giver den sidste, formelle godkendelse af direktivet. I dag stemmer Europa-Parlamentet om direktivet, der forventes godkendt med stort flertal. Men langt de fleste danske og svenske medlemmer af Parlamentet forventes at stemme imod.
Information om FH - Fagbevægelsens Hovedorganisation
FH - Fagbevægelsens Hovedorganisation
35 24 60 00https://fho.dk
Fagbevægelsens Hovedorganisation (FH) er Danmarks største og stærkeste tværfaglige fællesskab. Vi organiserer faglige organisationer, der repræsenterer mere end 1,3 mio. lønmodtagere. Både offentligt og privat ansatte.
FH kæmper for job og uddannelse til alle, for et sikkert og sundt arbejdsmiljø og for et trygt, demokratisk og solidarisk samfund.
Vi er en del af den rigtige fagbevægelse, der kæmper for ordnede forhold for vores medlemmer. Vi forhandler med arbejdsgiverne for at sikre og fastholde ordentlige løn- og arbejdsvilkår. Det er det, vi kalder ”Den Danske Model”.
Vi arbejder for job til alle, og for at Danmark fortsat er et produktivt velfærdssamfund. Derfor bekæmper vi social dumping, der undergraver den danske model og vores overenskomster.
Vores værdigrundlag bygger på stolthed, lighed og fællesskab. Vi tror på, at vi er stærkere sammen end hver for sig.
Følg pressemeddelelser fra FH - Fagbevægelsens Hovedorganisation
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra FH - Fagbevægelsens Hovedorganisation
Gode takter i historisk aftale om arbejdsskader23.9.2022 15:11:11 CEST | Pressemeddelelse
Det er langt om længe lykkedes et politisk flertal at få lavet en reform af arbejdsskadesystemet, der tager livtag med sagsbehandlingstider og forbedrer mulighederne for videreuddannelse.
Godt med bredt flertal bag vinterpakke23.9.2022 10:11:58 CEST | Pressemeddelelse
Fagbevægelsen er tilfreds med, at et bredt flertal i Folketinget har besluttet at sænke elafgiften til EU's minimumssats og at hæve børnechecken for at imødegå de meget høje prisstigninger. ”Det er noget, vi har efterlyst i fagbevægelsen”, siger Lizette Risgaard, der dog også havde håbet på højere befordringsfradrag og en styrkelse af dagpenge for ledige, som er meget hårdt ramt.
Fagbevægelsen til Christiansborg: Der er brug for en stærk inflationspakke19.9.2022 10:02:06 CEST | Pressemeddelelse
Fagbevægelsen foreslår en omfattende hjælpepakke i kølvandet på den rekordhøje inflation. ”Vi er glade for regeringens lånepakke, men der er også brug for hjælp her og nu,” siger formand for Fagbevægelsens Hovedorganisation, Lizette Risgaard.
Ny analyse: Største pres på velfærden siden 2. verdenskrig16.9.2022 09:44:38 CEST | Pressemeddelelse
De næste år vil vi opleve det største pres på velfærden i over 75 år. Ikke på noget tidspunkt siden 1943 har der været udsigt til flere ældre over 80 år og børn under seks år i en fire-årig periode.
Et ambitiøst arbejdsmiljøudspil der skaber tryghed for lønmodtagerne1.9.2022 11:01:45 CEST | Pressemeddelelse
Efter mange års intenst pres fra fagbevægelsen har beskæftigelsesminister Peter Hummelgaard i dag foreslået permanent bevilling til Arbejdstilsynet. ”Det er rigtig godt, at regeringen fremlægger dette udspil og tager ansvar for et forbedret arbejdsmiljø, og nu bør alle partier tage ansvar og lande en arbejdsmiljøaftale”, siger Lizette Risgaard, formand for Fagbevægelsens Hovedorganisation.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022